Diari Oficial de la Generalitat Valenciana


Sumari del DOGV 4691, del 13-02-2004 (2004/1350)

Notificació a Francisco Pons Colomar. Expedient número 171/8952 DLE.
--------------------------------------------------------------------

### Dades del document

Número de DOGV
:   4691

Data del DOGV
:   13-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1350


Organisme emissor
:   Conselleria de Territori i Habitatge

Tipus de document
:   Anunci

Notificació a Francisco Pons Colomar. Expedient número 171/0477 ETC. [2004/F1350]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es procedeix a notificar a Francisco Pons Colomar, amb últim domicili conegut al carrer de Sant Doménec, 23, d'Oliva (València), el sobreseïment de data 15 de desembre de 2003 dictat en l'expedient sancionador 171/6645 WTY, que s'està tramitant a la Unitat d'Inspecció del Territori d'aquesta conselleria:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
Atés que en data 5 de juny de 2003 va ser comunicat acord d'iniciació del procediment sancionador de referència, pel qual s'imputava a Francisco Pons Colomar la comissió d'una infracció administrativa de l'article 52, apartats 13 i 19, de la Llei 11/1994, de 27 de desembre, d'Espais Naturals Protegits de la Comunitat Valenciana.
  
Atés que el present expedient sancionador es va iniciar com a conseqüència d'haver realitzat una suposada ampliació d'un edifici, com també la construcció d'una quadra i una piscina sense comptar amb la preceptiva autorització, en la parcel·la 405, polígon 18, de la partida de la Senda de l'Olivar, del terme municipal d'Oliva.
  
Ateses les al·legacions presentades per l'interessat en data 10 de novembre de 2003, en les quals se'ns informava que la parcel·la que va donar origen a la incoació del present expedient sancionador no era de la seua propietat.
  
Atés que en data 19 de novembre de 2003 ha tingut entrada l'informe aclaridor de l'agent mediambiental d'Oliva, en què indica que ha estés denúncia contra altres interessats pels fets denunciats en data 23 de gener de 2003 contra Francisco Pons Colomar.
  
Atés que el present expedient ha de tramitar-se de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, de modificació de la Llei 30/1992, i el Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora.
  
Atés que l'òrgan competent per a la resolució del present expedient és el director territorial de Territori i Habitatge, per raó del que disposa l'article 60 de la Llei 11/1994, de 27 de desembre, d'Espais Naturals Protegits de la Comunitat Valenciana, resolc:
  
Ordenar el sobreseïment de l'expedient sancionador seguit contra Francisco Pons Colomar, com també l'arxivament de les actuacions, per haver quedat acreditat que la parcel·la per raó de la qual es va procedir a iniciar el present expedient sancionador 171/2163 MAF no és de la seua propietat.
  
Les persones interessades poden interposar contra la present resolució, que no posa fi a la via administrativa, recurs d'alçada en el termini d'un mes comptador des de l'endemà a aquell en què tinga lloc la notificació, davant de l'òrgan superior jeràrquic d'aquell que va dictar aquest, en aquest cas serà la directora general de Planificació i Ordenació Territorial, de conformitat amb el que estableix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999. Tot això sense perjudici que s'utilitze qualsevol altra via que considere oportuna.
  
I perquè servisca de notificació a l'interessat mencionat anteriorment, s'expedeix el present edicte.